Qgaren zik, deg yiwet a taddart, yella yiwen n urgaz d tmeṭṭut-is, sɛan sin n warraw-nsen, aqcic akked teqcict. D taqcict-nni i d tameqqrant deg leɛmer, isem-is ɛica. Aqcic, gma-s n Ɛica, gan-as isem n ɛli Yemma-tsen yuɣ lḥal tesɛa tafunast. Dɣa yiwen n wass, yemma-s ɛica d ɛli, teɣli-d deg lehlak meqqren. Mi tesla i ṛṛuh-is yessalqaf, mi tḥuss s Imut tsuma-tt-id, tessawel-d i urgaz-is, tenna-yas: -Ad yi-tɛahdeḍ ur tezzenzeḍ tafunast-nni, ar tt-teğğeḍ i sin warraw-nneɣ!